Delta variant i nogat long Vanuatu
Health i sakem aot ol toktok se i gat Delta variant long kaontri.
Acting Director blong Pablik Helt, Dr Jenny Stephens i talem se hemia hemi ol misinfomesen we pablik i stap talem be hemi no tru.
Hemi talem se sapos i gat wan new variant long kaontri bai ministri nao i sud save feswan.
“Mo hemia from blong faenem aot wanem type variant, yumi mas sendem test sample i ko long wan lab long Melbourne, Australia blong oli konfemem,”Dr Stephens i talem.
“Be kasem naoia, wetem ol test sample we oli stap sendem i ko, i nokat eni konfemen yet long Delta long Vanuatu.
Ol health otoriti i stap wok blong faenem se strong flu we i stap ko raon hemi nomol o hemi seken wave blong COVID.
VBTC Nius i kasem infomasen long Vila Central Hospital se fulap long ol pipol we oli ko pas long Emergency long wiken oli COVID negativ.
Ministry i advaesem se ol pipol we oli kasem ol flu ia blong mas ko mekem COVID test mo pas kwik taem long ol health senta kolosap long olgeta.
Health i advaes blong ol pipol i kasem flu oli mas stap kwaet long aos kasem taem oli harem gud blong save wokbaot.
COVID variant type we i stap naoia long kaontri hemi omicron.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn